Mark Pysyk

Mark Alexander Terrance Pysyk (sündinud 11. jaanuaril 1992 Edmontonis) on Kanada jäähokimängija, kes mängib kaitsja või parema ääreründajana NHL-i klubis Buffalo Sabres.

Aastatel 2008–2012 mängis ta Western Hockey League'i klubis Edmonton Oil Kings.

2010. aastal valis Buffalo Sabres ta NHL-i draftis 23. valikuna. Hooaja 2012–13 alguses asus ta mängima American Hockey League'is Sabresi tütarklubis Rochester Americans. NHL-is debüteeris ta 17. märtsil 2013 mängus Washington Capitalsi vastu.

2016. aasta juunis kaubeldi Pysyk Buffalo Sabresist Florida Panthersi. Hooajal 2019–20 mängis ta mitmel korral ründaja positsioonil. 3. veebruaril 2020 tegi ta mängus Toronto Maple Leafsi vastu kübaratriki."Panthers' Mark Pysyk: Records first career hat trick". CBS Sports. 3.2.2020. Vaadatud 23.4.2022 Hooaeg 2019–20 oli tema senise karjääri kõige resultatiivsem (9+9).

2020. aasta oktoobris sõlmis ta üheaastase lepingu Dallas Starsiga."Stars sign defenseman Mark Pysyk to a one-year contract" nhl.com. 11.10.2020. Vaadatud 23.04.2022 2021. aasta juulis naasis ta Buffalo Sabresi."Pysyk rejoins Sabres on a one-year contract" nhl.com. 28.07.2021. Vaadatud 23.04.2022

2012. aasta juunioride maailmameistrivõistlustel võitis Pysyk Kanada kuni 20-aastaste koondisega pronksmedali.

 Viited 

 Välislingid 
 Mark Pysyk NHL.com lehel
 Mark Pysyk hockeydb.com lehel

Kategooria:Kanada jäähokimängijad
Kategooria:Buffalo Sabresi mängijad
Kategooria:Florida Panthersi mängijad
Kategooria:Dallas Starsi mängijad
Kategooria:Sündinud 1992